Document ID: 32007R0681

NÕUKOGU MÄÄRUS (EÜ) nr 681/2007,
13. juuni 2007,
millega muudetakse määruse (EÜ) nr 1346/2000 (maksejõuetusmenetluse kohta) A, B ja C lisas esitatud maksejõuetusmenetluste, likvideerimismenetluste ja likvideerijate loetelu
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 29. mai 2000. aasta määrust (EÜ) nr 1346/2000 maksejõuetusmenetluse kohta, (1) eriti selle artiklit 45,
võttes arvesse komisjoni ettepanekut,
ning arvestades järgmist:
(1)
Määruse (EÜ) nr 1346/2000 A, B ja C lisas on loetletud liikmesriikide õigusaktides sätestatud menetluste ja likvideerijate nimetused, mille suhtes määrust kohaldatakse. A lisa sisaldab nimetatud määruse artikli 2 punktis a osutatud maksejõuetusmenetluste loetelu. B lisa sisaldab nimetatud määruse artikli 2 punktis c osutatud likvideerimismenetluste loetelu ning C lisa sisaldab nimetatud määruse artikli 2 punktis b osutatud likvideerijate loetelu.
(2)
Määruse (EÜ) nr 1346/2000 A, B ja C lisa muudeti 2003. aasta ühinemisaktiga, et lisada Euroopa Liiduga 2004. aastal ühinenud kümne liikmesriigi maksejõuetusmenetlused, likvideerimismenetlused ja likvideerijad, määrusega (EÜ) nr 603/2005 (2) ja määrusega (EÜ) nr 694/2006, (3) et muuta nimetatud lisasid mitme liikmesriigi osas, ning määrusega (EÜ) nr 1791/2006, et lisada Bulgaaria ja Rumeenia maksejõuetusmenetlused, likvideerimismenetlused ja likvideerijad.
(3)
Tšehhi Vabariik teavitas 29. augustil 2006 vastavalt määruse (EÜ) nr 1346/2000 artiklile 45 komisjoni muudatustest kõnealuse määruse A, B ja C lisas esitatud loeteludes.
(4)
Rumeenia teavitas 26. jaanuaril 2007 vastavalt määruse (EÜ) nr 1346/2000 artiklile 45 komisjoni muudatustest kõnealuse määruse A, B ja C lisas esitatud loeteludes.
(5)
Itaalia teavitas 27. veebruaril 2007 vastavalt määruse (EÜ) nr 1346/2000 artiklile 45 komisjoni muudatustest kõnealuse määruse B ja C lisas esitatud loeteludes.
(6)
Rootsi teavitas 23. märtsil 2007 vastavalt määruse (EÜ) nr 1346/2000 artiklile 45 komisjoni muudatusest kõnealuse määruse C lisas esitatud loetelus.
(7)
Määrus (EÜ) nr 1346/2000 on Ühendkuningriigile ja Iirimaale siduv ning seega osalevad nad kõnealuse määruse artikli 45 kohaselt selle vastuvõtmisel ja kohaldamisel.
(8)
Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artiklite 1 ja 2 kohaselt ei osale Taani käesoleva direktiivi vastuvõtmisel, mistõttu see ei ole talle siduv ega kuulu tema suhtes kohaldamisele.
(9)
Seepärast tuleks määrust (EÜ) nr 1346/2000 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1346/2000 muudetakse järgmiselt:
1.
A lisa asendatakse käesoleva määruse I lisas esitatud tekstiga;
2.
B lisa asendatakse käesoleva määruse II lisas esitatud tekstiga;
3.
C lisa asendatakse käesoleva määruse III lisas esitatud tekstiga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
A, B ja C lisas esitatud nimetusi, mis puudutavad Tšehhi Vabariiki, kohaldatakse siiski alates 1. jaanuarist 2008.
Käesolev määrus on tervikuna siduv ja vahetult kohaldatav kõikides liikmesriikides kooskõlas Euroopa Ühenduse asutamislepinguga.
Luxembourg, 13. juuni 2007

Labels: 12
11
4
18